दिनै भेरगाव जिला इउपिपिएलनि टंलाआव थानाय गाहाइ मावखुलिआव बिजाथि दिलीप कुमार बर’जों लोगोसे जिल्ला आरो खालिंदुवार ब्लक इउपिपिएलनि दैदेनगिरिफोरा नुजाथिनाय इउ पि पि एल दोलोआव हाबफैनाय हाबफारिआव सिफाय जानाय एन डि एफ बिनि (सावरायग्रा) जिल्लानि लेङाइ आफादगिरि दावहारु बर’नि दैदेन्नाय हानजाआव गासै सा 34 केदारफोरा हाबफैदों৷ इयुननि समाव आरो गोबां बारग’ केदारफोरा इउपिपिएलआव हाबफैबावगोन होन्नानै दावहारु बर’आ फोरमायो। मख’जाथावदि बे समावनो पानेरि बागाननि माखासे आदिबासि आइजो-हौवाफोरा सोलायनायखौ नायगिरनानै इउपिपिएल दोलोआव बिजाथि दिलीप कुमार बर’नि नुजाथिनायाव हाबफैदों৷ बे खेबाव खालिंदुवार बियाबाव इउपिपिएलनि बिजाथिआ देरहागोना रोखा जाबाय होन्नानै फोरमायदों इउपिपिएल दोलोनि माखासे दैदेनगिरि-मावथिफोरा৷